text: [{"text_idx": "#000001", "text": "Danir semjast um CO2 skatt"}, {"text_idx": "#000003", "text": "Danski orkura\u0301\u00f0harrin Dan J\u00f8rgensen fegnast um, at ta\u00f0 loksins hevur eydnast at koma a\u0301 ma\u0301l vi\u00f0 fleiri ti\u0301\u00f0andi avtalum, sum skulu skunda undir gr\u00f8na orkuskifti\u00f0 og gera Danmark minni bundi\u00f0 at russiskum gassi."}, {"text_idx": "#000004", "text": "Ein av no\u0301gv umr\u00f8ddu spurningununm i\u0301 gr\u00f8na orkukjakinum hevur veri\u00f0 og er at leggja avgjald a\u0301 CO2 u\u0301tla\u0301t til tess at ste\u00f0ga upphitingini av ve\u00f0urlagnum. Hetta ma\u0301li\u00f0 hevur ver\u00f0ur ra\u00f0fest no\u0301gv i\u0301 Danmark, men higartil hevur ta\u00f0 mest veri\u00f0 talan um or\u00f0 og \u00e6tlanir og ikki ger\u00f0ir. Nu\u0301 er st\u00f8\u00f0an so vend til sto\u0301ra gle\u00f0i fyri \u00f8ll tey, sum vo\u0301na, at meira fer\u00f0 kann setast a\u0301 gr\u00f8na orkuskifti\u00f0 vi\u00f0 i\u0301t\u00f8kiligum u\u0301rslitum."}, {"text_idx": "#000005", "text": "Semja er gj\u00f8rd millum flestu flokkarnar i\u0301 danska Fo\u0301lkatinginum um at seta i\u0301 gildi avgjald a\u0301 CO2 u\u0301tla\u0301t i\u0301 fyrsta lagi fra\u0301 i\u0301dna\u00f0inum. Hetta skal koma i\u0301 gildi i\u0301 2025. Talan er um eina s\u00f8guliga avtalu, sum skal tryggja, at u\u0301tla\u0301ti\u00f0 i\u0301 2030 ver\u00f0ur minka\u00f0 vi\u00f0 70%. I\u0300 semjuni fa\u0301a fyrit\u00f8kur so sum A\u030alborg Portland, sum hava eitt sera sto\u0301rt u\u0301tla\u0301t, to\u0301 serligar rabatavtalur, sum gera, at t\u00e6r koma at rinda minni, nu\u0301 t\u00e6r hava so sto\u0301ran ty\u0301dning fyri bu\u0301skapin og ikki megna skifti\u00f0 yvir so stutta ti\u0301\u00f0. Vinnan hevur hevur sum heild tiki\u00f0 v\u00e6l i\u0301mo\u0301ti semjuni, to\u0301 at sm\u00e6rri fyrit\u00f8kurnar, sum skulu rinda fulla skattin uppa\u0301 750 kr. fyri hv\u00f8rt tons av CO2, finnast at, at t\u00e6r fyrit\u00f8kurnar vi\u00f0 st\u00f8rstu u\u0301tla\u0301tunum, skulu rinda 125 kr. minni fyri hv\u00f8rt tonsi\u00f0."}, {"text_idx": "#000006", "text": "Ein av stu\u00f0ulsflokkunum hja\u0301 stjo\u0301rnini, Einheitslistin, finst har\u00f0liga at avtaluni, nu\u0301 fyrit\u00f8kur, sum hava sto\u0301rt u\u0301tla\u0301t, fa\u0301a lagaligar avtalur. Ti\u0301 hevur flokkurin ikki vilja\u00f0 samtykt avtaluna. Kortini hevur hann fingi\u00f0 si\u0301ni fingramerki a\u0301 avtaluna. Umframt henda, samb\u00e6rt Mette Fredriksen, fors\u00e6tisra\u0301\u00f0harra, slo\u0301\u00f0bro\u0301tandi skattareformin, so ver\u00f0ur eisini stovna\u00f0ur grunnur vi\u00f0 53 mia. kr. til at menna gr\u00f8na orkuskifti\u00f0. Eitt nu\u0301 skulu pengar til at menna fangan og goymslu av CO2, sum to\u0301 enn er ein t\u00f8kni, sum enn ikki er komin heilt a\u0301 ma\u0301l. Eisini skulu fyrit\u00f8kur, sum hava ilt vi\u00f0 at flyta seg til gr\u00f8na skifti\u00f0, fa\u0301a stu\u00f0ul til umskifti\u00f0."}, {"text_idx": "#000007", "text": "Sto\u0301ri spenningurin er nu\u0301, hv\u00f8rja avtalu ta\u00f0 ber til at gera fyri landbu\u0301na\u00f0in, sum samb\u00e6rt serfr\u00f8\u00f0ingum er kanska tann st\u00f8rsti CO2 syndarin. Eitt uppskot fra\u0301 eini serfr\u00f8\u00f0inganevnd kemur a\u0301 bor\u00f0i\u00f0 i\u0301 heyst."}, {"text_idx": "#000008", "text": "Umframt skattaavgjaldi\u00f0 a\u0301 CO2 so var\u00f0 nu\u0301 um dagarnar eisini gj\u00f8rd avtala um, a Danmark skal minka um gassny\u0301tsluna og seinni heilt gevast av bru\u0301ka gass. Fra\u0301 2035 skulu \u00f8ll olju- og gassfy\u0301r ver\u00f0a skift u\u0301t vi\u00f0 fjarhita og hitapumpur og biogass."}, {"text_idx": "#000009", "text": "Endama\u0301li\u00f0 vi\u00f0 \u00f8llum semjunum, sum nu\u0301 eru ein veruleiki i\u0301 Danmark, er at skunda undir gr\u00f8na orkuskifti\u00f0 eins og sleppa undan at vera bundin at russiskum gassi."}, {"text_idx": "#000015", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}]